
DISSERTATIO 


INAUGURALIS 

DE 


CUTE, 

EJUSQUE  FUNCTIONIBUS. 


Auctore  Georgio  Lloyd. 


Omnes  animantes  velamento  tectae  sunt,  eoque, 
ejusdem  fere  generis,  et  eadem  functione  praedito. 
Illud  autem  humani  corporis  proprium,  molle  et 
resiliens  est ; et  foramina  ad  aera  patentia  ingre- 
diens,  membrana  quadam  mucosa  obducit. 

In  tres  partes  divisum  est ; externam,  nempe. 
Cuticulam;  mediam,  Rete  Mucosum;  atque  inter- 
nam, Corium  sive  Cutem  veram.  Adjicit  autem 
Baynhamius  aliam,  arteriis  venisque  permultis 

instructam,  inter  rete  istud  scilicet,  et  corium. 
Haec  tamen  membrana,  id  quod  et  recentior  et 
accuratior  observatio  optime  comprobavit,  nun- 
quam reperitur,  nisi  in  vitiis  quibusdam  cutem 
afficientibus,  variola,  scilicet,  aliisque  nonnullis ; 
unde  fit,  ut  nihil  aliud  videatur  quam  hujusmodi 
morborum  effectus  * 

DE  CUTICULA. 

Cuticula  est  membranula  tenuis,  et  translucida,, 
qua  totum  corpus  arctissime  circumvestitur.  Ab 
interiore  parte,  laevis  est;  ab  exteriore,  aspera. 
Habet  nec  arterias,  nec  venas,  nec  nervos,  nec 
lymphae  ductus.  Ad  rete  illud  mucosum  eo  us- 
que adhaeret,  ut  nullo  modo,  nisi  emplastris  qui- 
busdam impositis,  disjungi  possit,  donec  omnia, 
anima  efflata,  putrescere  coeperint.  Perforant 
eandem  passim  vasa  absorbentia,  et  extremae  ar- 
teriae, et  ductus  glandularum,  et  denique  pili. 
Hoc,  tamen,  quod  vulgo  dicunt,  Chevalierio 
nequaquam  placere  videtur : ille  enim  nulla  pror- 


* Chevalier’s  Lectures. 

OTn  foramina  esse  contendit,  praeter  ista  quidem, 
qu£e  pilis  exitum  praebeant ; et  quodcunque  per 
cuticulam  aut  ingredi  aut  egredi  soleat,  tanquam 
per  chartam  bibulam  transire,  eadem  denique  ra- 
tione, qua  transeant  humores  per  pulmonum  cel- 
lulas*. Nunquam,  nisi  multo  post  caeteras  cor- 
poris partes  in  principia  sua  morte  resolutas,  cor- 
rumpitur. 

Quid  ? quod  Morgagno  placet  cuticulam  co- 
rium aridum  esse ; “ nobis  quidem,”  inquit,  “ ni- 
hil aliud  esse  videtur  cuticula,  nisi  ipsa  summa 
cutis  superficies,  quee  quia  ab  assidua  primum 
aquae  amnii  in  utero,  ac  deinde  aeris  extra  ute- 
rum compressione,  rerumque  contactu  tenuissima 
Yascula  comprimente,  atque  adeo  illius  nutritio- 
nem  et  intimam  humectationem  prohibente,  du- 
ratur, et  quasi  callescit ; ideo  insensilis  et  quasi 
emortua  est,  ut  non  difficile  ob  resiccata  pleraque 
quasi  vincula  dissolvi  ac  divelli  possit  f.”  Absur- 
dum tamen  istud,  et  omnino  incredibile. 

Cuticula  enim  eodem  tempore  quo  universum 
corpus,  eadem  que  manu,  fabricata  est.  Imo  et 


* “ Lectures  on  the  Functions  of  the  Skin,” 
t Adversar  Anat.  II.  III.  13, 

minime  video,  quomodo  pari  ratione  undique  com- 
primens sive  acer,  sive  aqua,  facere  posset,  ut  al- 
tera altera  pars  densior  esset  et  durior. 

Item,  in  ea  opinione  sum,  ut  putem,  quamvis 
insensilis  sit,  ne  vita  quidem  carere.  Viva  enim 
et  mortua  nullo  modo  inter  se  cohaerere  possunt : 
siquidem  ea  est  vis  vivi  corporis,  ut  se  his,  alienis 
profecto  et  perniciosis,  semper  expediat.  Ad 
hoc,  frequentissime  videre  est,  cuticulam,  similiter 
atque  alias  partes,  affici  morbis ; unde  enim  saepe, 
in  furfures  quasi  conversa,  excidit?  nonne  mori- 
tur ? atqui  mori  idem  est  atque  vitam  amittere. 
Nam  tametsi  aliis  aliae  partes  multo  nobiliores 
sunt,  muneribusque  majoris  momenti  funguntur  , 
tamen  vita  per  totum  corpus  diffusa  regit  omnia, 
et  conservat.  Qnapropter,  sicut  ossa,  ligamenta, 
iisque  similia,  quamvis  integra  nullo  prorsum 
sensu  praedita  sint,  habent  tamen  et  nervos,  et  ar- 
terias et  venas,  utpote  quae  crescant  et  inflamma- 
ta admodum  doleant ; item  in  dubium  mihi  ne- 
quaquam venit,  quin  cuticula  vivat. 

De  ratione,  qua  gignitur,  variae  sententiae  sunt. 
Magendlus  ille  putat  a cute  vera  tantummodo 
secerni  * ; at  longe  diversum  videtur  illud  Heis- 


* “ Elements  of  Physiology.” 

teri  anum  : “ Attamen,”  ait,  “ ejus  ortus,  non  a 
eondensatis  ab  aere  exhalationibus  corporis,  ut 
veteres  voluerunt ; sed  potius,  secundum  Leu- 
wenhoekium,  ab  expansione  ductuum  cutis  ex- 
cretoriorum ; vel  secundum  Ruyschium,  ab  ex- 
pansione papillarum  cutis  nervearum,  multas  mi- 
nimas squamulas  sive  lamellas,  inter  se  cohaeren- 
tes conficientium ; vel  forte,  ut  mihi  videtur,  ab 
utrisque  simul 

Plerique  dicunt  cuticulam  constanter  atteri,  et 
regigni,  siquidem  furfures  istos,  in  variis  corporis 
partibus  conspectos,  nihil  nisi  cuticulam  emortuam 
in  squamas  conversam  putare  solent : ego  tamen 
opinor,  furfures  semper  omnino  in  sudore  consis- 
tere, atque  oleosis  iis  humoribus,  quibus  cutis 
abundat,  concretis  et  aridis ; idque  praesertim, 
cum  illic  potissimum  inveniantur,  ubi  humores 
per  pilos  et  vestimenta  maxime  colliguntur. 

Quod  ad  principia  spectat,  quibus  constat  cu- 
ticula ; nihil  omnino  est,  nisi  albumen.  Eam 
nec  aqua  calida,  nec  spiritus  solvit : facillime,  ve- 
ro, acida  validissima.  Idem  praestat  calx,  qua  igi- 
tur ad  coria  depsenda  utuntur. 


* “ Compend.  Anat.’ 

Sunt,  qui  dicant  cuticulam  e gelatina  tantum- 
modo constare  : hanc  tamen  opinionem  infirmant 
multa  et  accurata  experimenta  illa  Hatchettiana. 
Quid  ? quod  et  aliud  est,  ex  quo  res  multo  aper- 
tior fit,  nam  ex  omnibus  rebus,  quibus  corpus 
constat,  gelatina  facillime  in  principia  sua  resol- 
vitur ; at  cuticula  integra  prorsum  remanet,  do- 
nec omnia  fere  alia,  molliora  saltem  et  humidi- 
ora,  putrescentia  solvuntur,  nec  cito  solvitur  al- 
bumen. 

A cute  vera,  itemque  reti  mucoso,  quam  max- 
ime cuticula  differt : quare  per  arterias  proprias 
constituta  videtur,  atque  ad  id  aptas. 


DE  RETI  MUCOSO. 

Malpighius  hoc  primus  reperit,  quod  et  alii 
post  eum  frequentissime  viderunt.  In  iEtliio- 
pibus  potissimum  conspicitur  : nec  vero  nobis, 
quantum  assequi  possum,  deest.  Nonnulli  ta- 
men negant. 

Membrana  tenuissima  est,  atque  multifora  ad 
simulitudinem  reticuli  minutissimis  maculis.  Ad 
cutem  veram  cuticulamque  arcte  adhaeret.  Sunt 


EJUSQUE  FUNCTIONIBUS. 


qui,  Malpighio  assentientes,  hanc  membranam 
in  muco  omnino  consistere  arbitrentur:  alii  vero 
e gelatina  constare  putant,  et  postquam  corii  pa- 
pillas obtegens  aliquandiu  conservaverit,  in  cuti- 
culam tandem  converti.  At  habet  venas  atque 
arterias,  quae  profecto,  cuticula  emplastro  sublata* 
in  conspectum  veniunt. 

Inter  omnes  pene  constat,  rete  mucosum  colo- 
rem corporis  facere.  Album  enim  est  in  Euro- 
paeis ; in  Aethiopibus  nigrum ; fulvum  in  Ameri- 
canis ; in  Mongolick  olivam  referens  : quibus  om- 


nibus corium  et  cuticula  albidi  coloris  sunt.  Co- 
lor autem  ipsius  retis  ex  carbonio  pendere  dici- 
tur * : ego  tamen  haud  video  unde  hoc,  quidquid 
sit,  modo*  carbonis  instar,  obscurum  sit ; modo  non. 
Multo  probabilius  illud  mihi  videtur,  colorem, 
nimirum,  ex  oleo  quodam  venire.  Placet  sane 
Santorino,  f “ colorem  cutis  Europaeorum  mul- 
tum a colore  bilis  pendere : nam”  inquit  “ in  ic- 
tero flavo*  bilis  quoque  flava  est ; in  ictero  nigro, 
nigra ; in  chlorosi  vero  pallida.”  Sed  his  verbis* 
exponit,  quomodo  cutem  morbus  mutare  possit ; 


* “ Blumenbach,  De  Gen.  Hum.  Vai%” 
t “ Obs.  Anatomicae.” 

non  vero,  ex  qua  causa,  in  integris  corporibus,  cutis 
alia  alium  colorem  habeat. 

Postremo,  nonnulli  dicunt  homines  nigros  esse, 
eo  quod  in  sole  exusti  sint : at,  si  infans  jam  in 
lucem  editus,  minime  obscurus  est,  ita  sponte 
brevissime  fit ; deinde,  multi  in  calidis  regionibus 
pallidi  sunt.  Quinimo  sol  ne  omnes  quidem  uno 
modo  afficit ; atque  etiam  id  quod  facit,  cito,  ho- 
mine in  opaco  habito,  evanescit.  Attamen  con- 
fitere oportet,  totam  rem  difficillimam  esse.  Ac- 
cepimus acidum  oxy muriaticum,  seu  Chlorine, 
quod  dicunt,  colorem  cutis  perdendi  facultate 
praeditum  esse ; qui  quidem  paucis  post  diebus  re- 
nascitur : id  quod  profecto  contingit,  si  qua  pars 
ullo  modo  vulnerata  est.  Rete  Mucosum  omni- 
bus partibus,  inter  corium  cuticulamque,  inest ; 
aliquanto  tenuius,  ubi  nervi,  ad  tangendum  apti, 
maxime  inhaerent,  ut  in  labiis,  extremis  digitis, 
ac  naturalibus.  Hallerus  ille  arbitratur,  quod 
et  alii,  e cute  venire ; “ istud”  ait  “ rete  quidem 
ex  coacto  humore,  de  cute  exhalante,  componi, 
valde  probabile  videtur 

Hoc  rete  calorem  ne  facile  quidem  impertit : 


* “ Primae  Lineae  Physiologiae.” 

membranarum  vero,  inter  quas  positum  est,  al- 
tera alteri  hac  re  maxime  praestat ; nam  cuticula, 
ut  rete,  vix  ullam  calorem  impertiendi  habet  fa- 
cultatem ; corium  autem,  magnam : unde  fit,  ut 
per  has  tres  membranas,  inter  se  conjunctas,  calor 
humani  corporis  mirum  in  modum  et  conserve- 
tur, et  temperetur*.  Et  enim  plane  videmus, 
qua  ex  causa  iEthiopes,  et  omnes,  qui  calidas  re- 
giones incolunt,  rete  mucosum  tanto  crassius  ha- 
beant. 

Neque  illud  praetermittendum  duco,  colorem 
cutis  et  pilorum  eundem  fere  esse  ; quod  profecto 
maxime  apparet  in  iEthiopibus,  atque  iis  omnino 
mirabilibus,  qui  albinoes  dicuntur.  Omnes  au- 
tem propemodum  scriptores  arbitrantur,  pilos  co- 
lorem suum  ex  oleo  sui  cujusdam  generis  ha- 
bere; nec  equidem  reperio,  quare,  id  quod  non- 
nulli dicunt,  cutem  etiam  dubitemus  aliquo  simi- 
li tingi. 


* “ Chevalier’s  Lectures.” 

DE  CUTE  VERA,  SEU  CORIO. 

Corium  est  interna  pars  velamenti  illius  to- 
tum corpus  tegentis.  Membrana  valida  est  et 
resiliens,  nervis,  arteriis,  venis  innumerabilibus 
per  eam  discurrentibus.  Permultos  ductus  ad 
absorbendum  aptos  habet,  et  glandulas.  Con- 
stat ex  fibris,  varie  dispositis,  atque  inter  se  mul- 
to arctius  conjunctis,  quam  ut  ullo  modo  resolvi 
possint.  Cute  instrumento  tactus  utimur ; qui 
tamen  omnibus  partibus  ne  aequabiliter  quidem 
diffusus  est ; siquidem  digiti  manus  extremi  ad 
sentiendum  maxime  valent.  Hic  et  in  quibus- 
dam aliis  locis,  quasi  papillas  videre  est,  quas 
nonnulli  nervorum  extremitates  opinantur ; alii 
vero  non  tantum  istorum,  sed  etiam  arteriarum. 
At  nervi  tamen  quomodo  desinant,  parum  intel- 
ligitur.  Papillae  evulsae  brevi  regignuntur  * 

Maculae,  quibus  nautae,  barbaraeque  gentes  cu- 
tem ornant,  per  vitam  manent ; quod,  profecto, 
praeter  opinionem  istam  inveteratam,  plane  osten- 


* “ Magendie,  Compend.  of  Phys.’ 

dit  totum  corpus  nequaquam  deteri  continuo,  et 
sarciri.  Cutis  ab  exteriore  parte  plures  arterias 
venasque  habet ; unde  forsitan  factum  est,  ut  al- 
teram istam  membranam  statuerit  Baynha- 
mius. 

Vir  quidam  peritissimus  dicit,  exteriorem  par- 
tem corii,  arteriis,  scilicet,  venisque  innumeris  in- 
structam, nunquam  mutari,  sic  ut  in  rete  muco- 
sum convertatur;  sed,  contra,  hoc  ex  quadam 
materia,  quam  ipsae  arteriae  secernunt,  fieri  * Ad 
hoc,  exterior  corii  pars  morbi  sedes  est,  quando 
cutis  pustulis,  aliisve  ejus  generis,  exasperatur. 
Corium  passim  multiforum,  pilis,  glandularum- 
que ductibus  exitum  praebet.  Constat  praecipue 
ex  gelatina  suae  cujusdam  naturae. 

Sub  cute,  membranam,  quae  ubique  fere  in 
corpore  est,  conspicimus,  multicavam  scilicet,  et 
adipe  plenam.  Venas  arteriasque  plurimas  ha- 
bet; nervos  vero  perpaucos,  unde  omni  prope- 
modum  sensu  caret.  Cellulae  patent  altera  in 
alteram.  Adipe  quaedam  corporis  partes,  mirum 
in  modum,  abundant,  nempe,  omentum,  mesen- 
terium, atque  membrana  qua  renes  tecti  sunt : 


* “ Charles  Bell,  Syst.  of  Aiiat,  vol.  in»’ 

cerebro,  contra,  pulmonibus,  palpebrisque  prorsum 
deesse  videtur.  Efficit,  ut  sensus  nervorum  ali- 
quanto hebetiores  fiant ; ut  frigus  ne  corpus  qui- 
dem laedat ; ut  nequid  inter  movendum  attera- 
tur ; ut  membra  omnia  sint  tereta  et  pulchra. 
Ad  haec,  adeps,  alimento  deficiente,  resorpta,  ad 
vitam  conservandam  identidem  valet : “ forte  tem- 
pore aliquo  modo,  dum  venas  rursus  ingreditur, 
corpori  pro  nutrimento  inservire 

Non  ab  re  erit,  pauca  de  pilis  et  unguibus  pro- 
posuisse. 

Pili  radices  in  corium  agunt,  easque  bulbosas, 
et  in  duplice  tergore  consistentes.  Bulbus  inclu- 
sum habet  parvulum  quiddam,  ex  quo  pilus  ve- 
nire dicitur.  Arteriis  venisque  instructus  est, 
item  que,  procul  dubio,  nervis.  Pili  ipsi  asperi 
sunt,  ut  qui  undique  quasi  ramulos  minutissimos 
exigant ; intus  sunt  medullosi,  extrinsecus  duri, 
et  cornei ; sanguine  carent  ac  sensu.  Color  ab 
oleo  quodam,  quod  in  interiore  parte  reperimus, 
pendet ; in  regionibus  diversis  diversus  : in  aqui- 
lonaribus,  nimirum,  fuscus,  flavus,  albidus ; in 


* " Heister,  Compend.  Anat. 

australibus,  niger  ; in  iis,  quae  inter  has  sunt,  ob- 
scurus. Nulli  corporis  parti  desunt  pili,  nisi  pal- 
mis et  plantis  ; sed  in  capite,  quidem,  in  mento, 
atque  alis,  in  pectore,  et  circa  naturalia,  maxime 
oriuntur.  Plerisque  placet,  corpus,  quo  magis 
pilosum  sit,  eo  validius  esse.  At  vero  qui  id  pu- 
tant, in  errore  magno  versantur;  siquidem  ath- 
letae, pugiles,  atque  omnes  profecto  robustiores, 
mollem  cutem  habent,  minimeque  hirsutam ; con- 
tra, et  melancholici,  et  imbecilli,  et  segnes,  ex 
maxima  parte,  longe  aliam. 

Utilitas  pilorum  est  illas,  quae  iis  maxime  or- 
natae sunt,  partes  defendere  ac  conservare,  puta 
caput  et  oculos.  Quod  attinet  ad  principia,  pili 
a cuticula  plurimum  differunt;  quandoquidem, 
etsi  magnam  partem  albumine,  multis  rebus  com- 
positi sunt.  In  aqua  non  nisi  per  vim  caloris 
maximam,  solvi  possunt : quod  cum  effectum  est, 
oleum  quoddam  praebent  Si  vero  calor  auctus 
est,  fiunt  ammoniae  carbonas,  oleum  adustum,  at- 
que hydrogenium  sulphuratum.  Et  enim  Vau- 
quelinus  auctor  est,  pilos,  in  cineres  combus- 


* f‘  Murray’s  System  of  Chemistry,  vol.  iv.” 

tos,  fieri  calcis  et  phospatem,  et  sulphatem,  et 
carbonatem  ; sodae  muriatem  ; silicam  ; magne- 
siam  ; ac  denique  et  ferri  et  manganesii  oxyda. 
Nequaquam,  nisi  post  longum  tempus,  sua  sponte 
resolvuntur. 

Quod  ad  ungues  pertinet,  cuticulam  structura 
et  specie,  magis  quam  pili  referunt ; quacum  pro- 
fecto ita  commissi  sunt,  ut  inde  incipere  videan- 
tur. Quamobrem  nonnulli  dicunt,  unguem  et 
cuticulam  rem  unam  eandemque  esse,  et  eam  tan- 
tummodo aliquantulum  mutatam.  Ungues  au- 
tem revera  ex  corio  oriuntur ; cuticulam  enim 
tantummodo  attingunt  *.  Attamen,  ambo,  in 
quibusdam  morbis,  pari  modo  defluunt ; quod 
profecto  id  solum  comprobare  videtur,  ambo  in 
cutis  morbis  ex  aequo  affici.  Ungues  celeriter 
crescunt ; perpetuo  vero  labore  atteruntur.  Ex 
albumine  constant.  Extremos  digitos  defendunt, 
et  firmant,  adeo  ut  aptiores  ad  munera  sua  exe- 
quenda  fiant. 


my 


“ Chevalier.1 

DE  FUNCTIONIBUS  CUTIS. 

Quidquid  extrinsecus  percipitur,  cutis  cum 
cerebro  illico  communicat.  Illud,  ex  quo  hoc 
venit,  Tactus  est ; per  quem  omni  corpore  fusum, 
quid  caleat,  quid  frigeat,  quid  madeat,  sentimus. 
Inest  autem  extremis  potissimum  digitis,  ubi 
proprie  tactus  appellatur.  Per  hos  enim  agimus ; 
reliquo  corpore  afficimur.  Nam  si  quis  aliquid 
calidum  sit,  an  frigidum,  humidum  an  siccum, 
sentire  vult ; satis  est  manum  imponere  : sin  au- 
tem asperum  an  laeve,  utrum  rotundum  sit,  utrum 
ponderosum,  digitis  accuratissime  tractandum  est. 
Tactus,  pariter  atque  caeteri  sensus,  in  aliis  quam 
aliis  hominibus  acutior  est : nec  unquam,  nisi 
post  longum  multum  que  usum,  perfectus  fit. 
Hinc  profecto  medici  magnam  utilitatem  ca- 
piunt ; siquidem  plurima  mala  sunt,  de  quibus 
omnino  per  hunc  unum  sensum  judicare  solent. 
Quid?  quod  caeci  omnes  fere,  hoc  modo  ad  ea, 
quae  alii  oculis  tantum,  cognoscenda  valent ; et  id 
plerumque  quam  facillime.  Hic  sensus  in  corio 
inhaeret,  quippe  quod  plurimos  nervos,  arterias. 

venasque  habeat ; ac  praesertim  in  iis  locis,  quos 
iisdem  maxime  praeditos  bene  novimus,  digitis 
scilicet,  labris,  lingua,  naturalibus.  Imo  et  co- 
rium humidum  est,  quod  quidem  plurimum  con- 
fert ad  perfectionem  tangendi.  Porro,  cuticula 
facit,  ne  pulsus  alieni  corium  nimis  afficiant ; nam 
si  remota  sit,  vel  aer  ipse  non  parvum  dolorem 
concitat.  Tactus  est  ex  omnibus  sensibus  mini- 
me fallax  ; unde  non  desunt,  quibus  placere  vi- 
deatur, hunc  sensum  geometricum,  quem  vocant, 
excubare  tanquam,  ne  quid  caeteri  peccent ; pec- 
cat ipse  tamen  nonn unquam. 

Ex  qua  causa  hic  sensus  sit  minime  fallax, 
Monroius  noster,  in  libro  suo,  quem  de  Corpore 
Humano  conscripsit,  luculenter  exponit.  Dicit 
enim,  nihil  inter  sensus  sedem  esse  atque  rem  tac- 
tam praeter  cuticulam  ; contra  vero,  si  quid  vel 
oculis  vel  auribus  explorare  conemur,  multa  in- 
tercedere, nam  et  lucem  et  sonos  aeris  mutationes 
quam  maxime  afficiant  *. 

Alii  vero,  eo  quod  omnibus  partibus  communis 
est,  minoris  existimandum  putant : sed  autem  id 
temere  ; siquidem  magnos  usus,  ad  vitam  et  tu- 

tiorera  et  jucundiorem  faciendam,  affert.  Adeps 
nervos  ad  tangendum  aptos  multo  hebetiores  red- 
dit; qui  utique  si  deficit,  hi  tanto  acutiores 
fiunt,  ut  etiam  levissima  res  dolorem  nonnunquam 
dare  possit.  At  hujus  tamen  sensus  natura  quid 
sit,  parum  novimus ; id  enim,  quodcunque  de  hac 
re  habemus,  complectitur,  si  quid,  scilicet,  extrin- 
secus sentimus,  per  hos  nervos  cum  cerebro  com- 
municari.— Sed  haec  hactenus. 

Cutis  et  aliis  quidem  muneribus  fungitur ; ex 
quibus  salus  mirum  in  modum  pendet.  Ex  ea 
enim  tenuissimus  quidam  vapor  continuo  oritur, 
ab  extremis  arteriis  genitus,  nec  ullo  sensu  per- 
cipiendus. Hunc,  autem,  quando  cutis,  majore 
copia,  profundit,  sic  ut  plane  percipiatur,  sudo^ 
rem  appellamus.  Nonnulli  tamen  dicunt,  ne  ex 
iisdem  quidem  arteriis  sudorem  exire,  quibus  ille 
vapor ; at  vero,  quantum  assequi  possum,  nemo 
adhuc  duo  ista  arteriarum  genera  ostendit  *. 
Constare  dicitur  ex  aqua,  magnam  partem ; car- 
bonio ; acido  acetico ; oleo ; nonnullis  salibus. 
Praeterea,  quamvis  cutis,  membrana  pulmoni  ob- 

ducta  minus  ampla  sit,  sese  invicem  adjuvant ; 
uterque,  enim,  quem  secernunt,  humor  ab  arte- 
riis venit,  et  siquando  ille  cutis  minuitur,  hic 
pulmonis  proprius  augetur.  Nemo  autem  est, 
qui,  quantum  sive  sudoris  sive  vaporis  per  cutem 
uno  die  exeat,  dicere  possit.  Alius  aliud  propo- 
nit. Sed  quidem  res  perdifficilis  est : nam  se  in 
diversis  diverse  habet.  Quid  ? quod  coeli  ratio- 
nem habere  oportet,,  et  temporis  anni,  et  sexus,  et 
aetatis,  et  valetudinis,  et  vitae  generis,  et  denique 
multorum  similium.  Sudor  eo  copiosior  est  aut 
parcior,  quo  magis  corpus  vel  calet,  vel  friget ; 
per  quod  provisum  est,  ne  hoc  quidem  in  alteru- 
tro modo  male  afficiatur.  Inter  cutis  humorem 
atque  istum  pulmonis  halitum  magna  similitudo 
est.  Alii  disputare  solent,  carbonium  a sanguine 
per  arterias  cutis  extremas  secretum,  et  cum  oxy- 
genio,  quod  in  aere  est,  conjunctum,  in  acidum 
carbonicum  converti ; alii  vero,  hoc  ipsum  acidum 
secerni,  aere  nullo  modo  mutato : alii  et  hoc  et 
illud  negant.  Arernethio  quidem  placet, 
summa  auctoritate  viro,  acidum  istud  emitti ; 
quum,  enim,  ut  vas  inversum,  argento  vivo  sub- 
jecto, septem  unciae  aeris  ingrederentur,  fecisset, 
manum  indidit ; quam,  quinque  post  horis,  retra- 

feens,  semunciam  aeris  consumptam  sentit.  De- 
inde aquam,  in  qua  paululum  calcis  solutum  est, 
infundit ; et  uncia  aeris  absorpta,  nubeculam  al- 
bam videt  *.  At  acidum  forsan  ne  ex  cute  qui- 
dem venit ; sed  in  carbonio  inde  emisso,  oxyge- 
nioque  aeris  inter  se  conjunctis  constitit.  Nam, 
profecto,  manus  in  vase,  argento  vivo  repleto,  in- 
clusa nihil  omnino  dat,  nisi  carbonium:  item,  ex 
iis,  quae  de  respiratione  dicunt,  apparet,  quantum 
oxygenii  acidum  habeat,  tantum  ab  aere  abstrahi. 
Omnia  tamen  hujusmodi  fallacia  et  incerta  sunt. 
Cutis  enim  humana  non  solum  sudore  madet, 
sed  etiam  aliis  quibusdam  humoribus.  Oleum 
secernunt  glandulae  ejus,  quo  mollis,  et  laevis,  et 
flexilis  servatur.  In  Aethiopibus  maxime  abun- 
dat. Imo,  alterum  sebosum  quiddam  est,  quod 

itidem  glandulae  hic  illic  positae  secernunt.  11- 

■ 

lud  est,  quod  ex  papulis,  nigris  apicibus,  ad  simi- 
litudinem vermiculi,  exprimimus.  In  facie  po- 
tissimum est,  et  auribus,  mammis,  atque  natura- 
libus. 


Harum  glandularum  duo  genera  a Cheva- 
liekio  describuntur,  quorum  alterum  inter  rete 

mucosum  et  cuticulam  positum  est ; alterum,  diu 
utique  cognitum,  inter  rete  et  corium : sed  ambo 
eodem  officio  funguntur  * 

Quinetiam,  ductus  absorbentes  ab  omnibus 
partibus  cutis  cuticula  tecti  incipiunt ; qui  admo- 
dum exiles,  et  intro  tendentes,  magis  magisque 
ampliantur,  donec  glandulas  suas,  ductumve  is- 
tum magnum,  ingrediantur.  Cuticula  ita  obduc- 
ta, ne  alienum  quidpiam  absorbeant,  prohibet. 
Hi  ductus,  humorem  pellucidum  plerumque  con- 
tinentes, quidquid  in  corpore  redundat,  colligere 
videntur,  et  cum  sanguine,  quodcunque  alendo 
sit,  commiscere.  Hoc  certe  proposuerunt  Hun- 
terus,  Monroius,  et  Hewsonius:  sed  non- 
nulli tamen  recentiores,  de  hac  re  dubitantes,  so- 
las venas  absorbendi  facultate  praeditas  opinan- 
tur. Mihi  autem  minus  placet ; nam  si  ex- 
perimenta fidem  habere  debent,  prior  sententia 
multo  probabilior  est.  Quamvis  non  equidem 
dubito,  quin  venae  quoque  nonnihil  absorbeant. 
Quinimo,  ductus,  de  quibus  agitur,  iis,  qui  in  in- 
terioribus corporis  partibus  sunt,  minus  avidi 
sunt ; unde  interdum  necesse  est,  cutem  perfri- 

care,  vel  etiam  cuticulam,  ut  in  inoculando,  re- 
movere ; terebinthinae  tamen,  atque  alia  subtilia 
permulta,  quam  facillime  absorbentur. 

Postremo,  cutis  atque  nobiliores  illae  corporis 
partes,  jecur,  videlicet,  pulmo,  renes,  intestina,  et 
omnia  denique  quae  intus  sunt,  inter  se  mirabili- 
ter omnino  consentire  videntur,  adeo  ut  cutis, 
aliquo  modo  affecta,  haec  semper  fere  itidem  affi- 
cere possit ; et  rursum  haec  istam.  Nec  ullus  est, 
qui  id  neget ; et  praesertim,  si  quis  secum  repu- 
taverit, quomodo  partes  exteriores  cum  interiori- 
bus, pulmone  nimirum  et  intestinis,  commissae 
sint.  Quid  enim  ? Monroius  tertius  noster  cu- 
ticulam dicit  usque  ad  ventriculum  descendere  * 
At  vero  comprobatissimum  est,  quosdam  morbos 
cutem  solam,  ut  saltem  videtur,  afficere ; quam- 
vis per  hanc  quidem  nemini  in  dubium  revocari 
possit,  multos  totius  corporis,  ut  febres  et  similia, 
persaepe  excitari.  Et  enim  mirabilis  prorsum 
ventriculum  inter  et  cutem  consensus  est,  unde 
quidem  accidit,  ut  noxia  quaedam  comesa,  puta 
musculi,  cancri,  astaci,  atque  alia  quamplurima, 
cutis  eruptionem  haud  infrequenter  faciant.  Ex 

his  omnibus  colligere  possumus,  quantum  sive 
boni  sive  mali  ad  reliquum  corpus  afferat  cutis, 
quae  quidem,  simplex  olim  membrana  vocata,  re- 
vera multiplicioribus  multiplicior. 


FINIS. 

